stanford-oval/wikipedia huggingface dataset:
Armageddon It

| ”Armageddon It” Def Leppard |
| --- | --- | --- |

Singlen tiedot
 Albumilta: Hysteria
 B-puoli: ” "Ring of Fire"  "Release Me”
 Äänitetty : tammikuu 1987
 Julkaistu: 1988
 Formaatti: 7"- ja 12" vinyyli, CDS
 Tekijä(t): Joe Elliott, Rick Savage, Steve Clark, Phil Collen, Robert John "Mutt" Lange
 Tuottaja(t): Robert John "Mutt" Lange
 Tyylilaji: hard rock, glam rock
 Kesto: 05.20
 Levy-yhtiö: Mercury
Def Leppardin muut singlet
| ”Love Bites” 1988 | ”Armageddon It” 1988 | ”Rocket” 1988 |
"Armageddon It" on brittiläisen rockmusiikkia esittävän Def Leppardin kappale vuodelta 1987.
"Armageddon It" on kuudes raita yhtyeen vuonna 1987 ilmestyneellä studioalbumilla Hysteria. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Armageddon It" ilmestyi vuonna 1988 Hysteria-albumin viidentenä singlenä "Womenin", "Animalin", "Pour Some Sugar on Men" ja nimikkoraita "Hysterian" jälkeen. Yhdysvalloissa "Armageddon It" sijoittui kolmannelle listasijalle Billboardin singlelistalla kolmanneksi, Yhtyeen seuraavan singlejulkaisun, "Love Bitesin", noustessa Billboardin singlelistalla kärkeen Def Leppard valtasi Billboardin singlelistan kärkikolmikon täydellisesti; "Love Bites" sijoittui ensimmäiseksi, "Pour Some Sugar on Me" toiseksi ja "Armageddon It" kolmanneksi. Yhdysvalloissa ilmestyneen singlen painoksen b-puolella julkaistiin alun perin Engelbert Humperdinckin levyttämä "Release Me". Kyseinen single on b-puolensa johdosta muodostunut halutuksi keräilykohteeksi, sillä kappaleessa laulajana toimii Joe Elliottin sijasta yhtyeen entinen kitarateknikko Malvin Mortimer.
Kappaleen nimi on itse asiassa sanaleikki, sillä kappaeen varsinainen nimi "Armageddon It" kuulostaa lausuttaessa samalta kuin lausahdus "I'm A Gettin' It".
Kappaleesta on kuvattu myös musiikkivideo, jonka ohjasi muun muassa aiemmin Bon Jovin ja Mötley Crüen kanssa työskennellyt Wayne Isham. Kyseisellä musiikkivideon kohtauksilla on yhtäläisyyksiä "Pour Some Sugar on Me"-kappaleen musiikkivideon toisen version kanssa, sillä molempien videoiden materiaali on nauhoitettu McNichols Sports Arenalla Denverissä. Jotta videot eivät olisi täysin samanlaiset, yhtye kuvasi musiikkivideolle materiaalia myös Atlantassa.
Kappaleesta on julkaistu kaksi eri singleversiota, "The Atomic Mix" ja "The Nuclear Mix". Ainoa eroavaisuus näiden kahden eri miksauksen välillä on se, että "The Nuclear Mix" on albumille päätynyttä "The Atomic Mix"-versiota pitempi.
Bamboo Engineering

Bamboo Engineering on brittiläinen autourheilutalli, joka perustettiin vuonna 2009. Vuonna 2009 talli osallistui BTCC -sarjaan. Vuonna 2010 talli osallistui WTCC-sarjaan, jossa se sijoittui Yokohama Trophy -luokassa toiseksi. Vuonna 2011 talli jäi pisteissä viidenneksi ja vuonna 2012 neljänneksi.
Vuonna 2013 talli osallistui GP3-sarjaan korvaten Atech CRS GP -tallin. Talli saavutti kauden aikana yhden voiton ja  75 pistettä sijoittuen tallipisteissä kuudenneksi. Kauden jälkeen tallin korvasi saksalainen Hilmer Motorsport -talli.
Talli kilpailee myös Intercontinental GT Challenge -sarjassa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | GP3/13 AER V6 P |  | ESPFEA | ESPSPR | VALFEA | VALSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | ABUFEA | ABUSPR | 75 | 6. |
| 2013 | GP3/13 AER V6 P |  Lewis Williamson | 11 | 7 | 19 | 17 | 25† | 14 | 4 | 4 | 24 | Kesk. | 14 | 10 | 4 | 3 |  |  | 75 | 6. |
| 2013 | GP3/13 AER V6 P |  Melville McKee | 14 | Kesk. | 11 | Kesk. | 24 | 15 | 7 | 1 | 17 | Kesk. | 7 | Kesk. | 12 | 7 |  |  | 75 | 6. |
| 2013 | GP3/13 AER V6 P |  Alice Powell |  |  |  |  |  |  |  |  |  |  |  |  |  |  | 19 | 20 | 75 | 6. |
| 2013 | GP3/13 AER V6 P |  Carmen Jordá | 22 | 18 | Kesk. | 21 | 23 | 19 | DSQ | 24 | 22 | 21 | 19 | 19 | 18 | 17 | Kesk. | 23 | 75 | 6. |
August Carl Adam Lagermarck

August Carl Adam Lagermarck (15. joulukuuta 1851 Turku – 13. huhtikuuta 1917 Karkku) oli suomalainen juristi ja virka- ja  valtiopäivämies.
Lagermarckin vanhemmat olivat hovioikeudenneuvos Adam Johan Lagermarck ja Augusta Margareta Aminoff ja puoliso vuodesta 1883 Clara Augusta Wahl. Lagermarck tuli ylioppilaaksi Turussa 1869 ja suoritti tuomarintutkinnon ja kameraalitutkinnon 1877, varatuomarin arvon hän sai 1879. Hän toimi virkamiehenä senaatissa ja Viipurin läänin palveluksessa ja vuodesta 1888  Uudenmaan läänin palveluksessa, ensin varalääninsihteerina ja sitten lääninsihteerinä 1900–1902.
Lagermarck oli aatelissäädyssä edustaja valtiopäivillä 1891,  1897 ja 1905–1906. Professori, valtioneuvos Berndt Herman Ivar Lagermarck oli August Carl Adam Lagermarckin veli.
August Borgström

Borgströmin muistoreliefi Forssan kutomoalueella.
August Borgström (23. huhtikuuta 1844 Helsinki – 16. maaliskuuta 1899 Forssa) oli suomalainen yritysjohtaja ja kauppaneuvos (1897). Hän toimi Forssan puuvillatehtaan isännöitsijänä vuosina 1885–1899.
Borgströmin isä, kauppaneuvos Henrik Borgström perusti tehtailija Axel Wilhelm Wahrenin ja varakonsuli Conrad Hernmarckin kanssa Forssan puuvillakehräämön vuonna 1847. Siitä muodostettiin vuonna 1859 Forssa Ab.
August Borgström kävi Helsingin yksityislyseota ja opiskeli sitten ensin Stuttgartissa vuosien 1861–1862, Zürichissä vuosien 1862–1864 ja lopuksi Karlsruhen polyteknillisessä opistossa vuosien 1864–1865 aikana. Insinööriopintojen jälkeen hän työskenteli vuosina 1866–1867 Saksassa konetehtailla ja vuonna 1868 puuvillatehtaassa Manchesterissa. Oltuaan vuoden isänsä toimistossa Helsingissä ja Forssassa hän lähti uudelleen Englantiin. Huhtikuussa 1871 Borgström sai vakituisen työpaikan Forssasta, ja vuonna 1873 hänet nimitettiin tehtaan apulaisjohtajaksi. Pääjohtajaksi hän nousi 28. elokuuta 1885.
Borgströmin aikana Forssan tehdasta laajennettiin huomattavasti, sen vanhojen koneiden tilalle hankittiin uusia ja tehtaan työntekijämäärä kasvoi. Tehtaan tavaroiden menekki Venäjällä oli heikentynyt Borgströmin aikana Suomen ja Venäjän tullisuhteiden muutosten vuoksi, mutta kotimainen kysyntä oli kasvanut voimakkaasti.
Borgströmillä oli inhimillinen ja hyväntahtoinen maine tehtaan työntekijöiden keskuudessa. Hän lahjoitti rahaa työntekijöiden lastentarhan ja sairaus- ja avustuskassan perustamista varten. Borgström harrasti viulunsoittoa, Stradivariuksen ja muiden italialaisten soitinrakentajien viulujen keräilyä ja klassista musiikkia. Hän testamenttasi huomattavan summan ja viulukokoelmansa Helsingin musiikkiopistolle.
Arushan alue

| Arusha |
| --- | --- |

 Lippu
 Sijainti
Valtio:   Tansania
Pinta-ala:  37600 km²
Väkiluku (2012):  1 694 310
Arushan alue on yksi Tansanian 31 hallinnollisesta alueesta (mkoa eli region). Se sijaitsee maan pohjoisosassa Kenian vastaisella rajalla.
Alueen pinta-ala on noin 37 600 neliökilometriä. Vuoden 2012 väestönlaskennan mukaan siellä asui 1 694 310 asukasta.
Vuonna 2002 Arushan alueesta erotettiin Manyaran alue.
Aiheesta muualla

Kuvia tai muita tiedostoja aiheesta Arushan alue Wikimedia Commonsissa
Arusha Region socio-economic profile Planning commission Tanzania 1998
Austroaasialaiset kielet

Austroaasialaisten kielten levinneisyys.
Austroaasialaiset kielet ovat kielikunta, johon kuuluvia kieliä puhutaan pääasiassa Kaakkois-Aasiassa. Joidenkin tutkijoiden mielestä austroaasialaiset kielet ovat sukua austronesialaisille kielille ja muodostavat yhdessä niiden kanssa kielikunnan.
Vietnamin kieli ja khmerin kieli (Kambodža) ovat kielikunnan ainoat kielet, joilla on virallisen kielen asema maassaan.
Kielikunta jakautuu edelleen 12 kieliryhmään (sulkeissa yksittäisten kielten määrä):
Aslikielet (19)
Bahnarkielet (36)
Katukielet (15)
Khasi-palaung -kielet (28)
Khmukielet (9)
Mangkielet (3)
Monkielet (3)
Mundakielet (22)
Nikobaarilaiset kielet (5)
Pearkielet (6)
Viet-muong-kielet (9)
Austromarxismi

Austromarxismi eli uusmarxilaisuus on sosialistinen suuntaus, joka 1800-luvun lopulta lähtien kehittyi Karl Kautskyn toisessa internationaalissa edustamaa kantaa seuraten. Se suhtautui kriittisesti sekä bolševismiin että sosiaalidemokratiaan ja vaikutti erityisesti Itävallassa ensimmäisen maailmansodan jälkeen, kun Itävallan sosiaalidemokraattinen puolue hyväksyi sen toimintansa pohjaksi vuonna 1926.
Austromarxismin johtava teoreetikko oli Otto Bauer sekä hänen rinnallaan Friedrich Adler ja Julius Deutsch. He yhtyivät pääosiltaan Marxin käsitykseen taloudellisen kehityksen kulusta, mutta kehittivät siitä poiketen opin ns. demokratian itsepuolustuksesta, minkä mukaan vain aseellisen kaappausyrityksen tukahduttaminen tai järjestelmällinen sabotaasi oikeuttavat sosiaalidemokraatit turvautumaan voimakeinoihin.
Austromarxismiin perustuva Itävallan työväenliike sotilaallisine suojajoukkoineen kehittyi järjestöllisesti voimakkaaksi, mutta 1930-luvun taitteessa se joutui sisäpoliittisiin vaikeuksiin, jotka fasismin voimistuessa johtivat aseellisiin yhteenottoihin. Vuonna 1934 Engelbert Dollfussin johtama hallitus julisti sosiaalidemokraattisen puolueen laittomaksi Itävallassa.
Austromarxismista muodostuneilla vasemmistososialistisilla suuntauksilla on ollut poliittista vaikutusta myös muissa maissa, myös Suomen työväenliikkeen piirissä. SDP:ssä 1920-luvulla syntyneiden erimielisyyksien yhteydessä Väinö Huplin kannattajat eli huplilaiset kutsuivat omaa  linjaansa austromarxilaiseksi.
Austro-Daimler

Austro-Daimler ADM 1923
Austro-Daimler oli itävaltalainen autonvalmistaja, joka toimi vuosina 1899−1934. Yritys oli Daimler-Motoren-Gesellschaftin (DMG) osa.
Austro-Daimler oli etenkin Itävalta-Unkariin suunnattu merkki, ja sillä oli maassa laajat oikeudet valmistukseen. Daimlerin suunnittelijoina toimi monia lahjakkaita autoinsinöörejä, kuten Gottlieb Daimlerin poika Paul Daimler ja Ferdinand Porsche.
Austro-Daimler on valmistanut myös rautatiekalustoa, kuten esimerkiksi kapearaidevetureita ja kiskobusseja. Vetureita on ollut käytössä myös Suomessa.
Arthur Harris

| Arthur Harris |
| --- | --- |
 Sir Arthur Harris vuonna 1944.
Henkilötiedot
Syntynyt: 13. huhtikuuta 1892 Cheltenham, Gloucestershire, Englanti
Kuollut: 5. huhtikuuta 1984 (91 vuotta) Oxfordshire, Englanti
Sotilashenkilö
Palvelusmaa(t):   Yhdistynyt kuningaskunta
Palvelusvuodet:  1914–1946
Komentajuudet:  Bomber Command (1942–1945)
Taistelut ja sodat:  Ensimmäinen maailmansota Toinen maailmansota
Sotilasarvo:  Ilmamarsalkka
Arthur Travers Harris (13. huhtikuuta 1892 Cheltenham, Gloucestershire – 5. huhtikuuta 1984 Goring-on-Thames, Oxfordshire) oli brittiläinen ilmamarsalkka ja Britannian pommitusilmavoimien (Bomber Command) komentaja toisen maailmansodan aikana. Hänet tunnettiin myös lisänimillä ”Bomber Harris” (pommittaja-Harris) ja ”Butcher Harris” (teurastaja-Harris)
Varhainen ura

Harris varttui Rhodesiassa Afrikassa ja kävi yksityistä sisäoppilaitosta Englannissa. Ensimmäisen maailmansodan alla hän liittyi 1. rhodesialaisrykmenttiin ja palveli Etelä- sekä Lounais-Afrikassa. Hän palasi Englantiin vuonna 1915 ja liittyi kuninkaallisiin ilmajoukkoihin. Hän komensi sodan aikana useita lentomuodostelmia Ranskassa ja Englannissa ja sai sodan jälkeen vakituisen viran kuninkaallisissa ilmavoimissa. Maailmansotien välisenä aikana Harris palveli eri tehtävissä Mesopotamiassa, Intiassa sekä Britannian ilmailuministeriössä. Hänet ylennettiin 1937 ilmakommodoriksi (air commodore), 1939 varailmamarsalkaksi (air vice-marshal) ja 1941 ilmamarsalkaksi (air marshal).
Toinen maailmansota

Harris nimitettiin kuninkaallisten ilmavoimien pommitusjohdon (RAF Bomber Command) päälliköksi helmikuussa 1942. Hänet tunnetaan etenkin Saksan asutuskeskusten tuhoamiseen käytetyn terroripommitustavan isänä. Siviilikohteiden massamaiset terroripommitukset perustuivat Britannian hallituksen ja pääministeri Winston Churchillin vuonna 1942 tekemään päätökseen, mutta Harris kehitti pommitusilmavoimien tehokkuuden siviiliväestön surmaamisessa ennen näkemättömälle tasolle.
Ensimmäinen liittoutuneiden valtavista terroripommituksista (Thousand-bomber raids, ”tuhannen pommikoneen iskut”) kohdistettiin Kölniin 30.–31. toukokuuta välisenä yönä 1942. Kolme päivää myöhemmin nauhoitetussa uutisfilmissä Harris ilmoitti armottomien pommitusten odottavan kaikkia Saksan kaupunkeja ja kuvasi saksalaisten tulevaa kohtaloa raamatullisella lausahduksella: ”He ovat kylväneet tuulta ja nyt he tulevat niittämään myrskyä”.
Harris kehitti niin sanotut kyllästyspommitukset (saturation bombing), jossa massiiviset ilmaiskut keskitettiin yhteen kaupunkiin kerrallaan tavoitteena asuinkortteleiden täydellinen tuhoaminen. Päämääränä oli murtaa saksalaisten taistelutahto ja -kyky. Nämä pommitukset sovitettiin yhteen amerikkalaisten päiväsaikaan suorittamien täsmäpommitusten kanssa, jotka taas tähtäsivät sotilaskohteiden ja teollisuuden tuhoamiseen.
Tunnetuin esimerkki brittien terroripommituksista oli Dresdenin kaupungin tuhoaminen sodan loppuvaiheessa 13.–14. helmikuuta 1945. Kaupungissa oli silloin jopa miljoona ihmistä, mukaan lukien satoja tuhansia pakolaisia, eikä lainkaan ilmapuolustusta, koska siellä ei ollut sotilaallisia kohteita. Tuhoisa pommitus tappoi myöhempien arvioiden mukaan 25 000–40 000 ihmistä yhden yön aikana. Huomattavasti korkeampiakin lukuja on esitetty, koska kaupungissa olleiden ihmisten määrää ei tiedetä edes suunnilleen suuren pakolaismäärän takia.
Harris tunnettiin täysin säälimättömänä ja monomaniaan saakka itsepäisenä ihmisenä, joka ei piitannut omista tappioista. RAF Bomber Commandin lentäjät kutsuivat häntä nimellä butcher Harris (”teurastaja-Harris”), sillä hän tapatti lentäjiään yöllisissä pommituksissa sumeilematta. RAF Bomber Commandin tappiot olivatkin suhteellisesti koko Britannian asevoimien kaikkein suurimmat. Erityisesti Avro Lancasteria pidettiin kuolemanloukkuna, josta pelastautuminen koneen saatua osuman oli lähes mahdotonta.
Sodan jälkeen

Harris jäi eläkkeelle syyskuussa 1945 ja vuotta myöhemmin hänet ylennettiin kuninkaallisten Ilmavoimien marsalkaksi. Hän kieltäytyi vuonna 1946 aatelisarvosta, koska pommitusmiehistötkään eivät saaneet erillisiä sotatoimien muistomitaleja. Sodan jälkeen Harrisia arvosteltiin terroripommituksista, mutta hän ei koskaan pahoitellut aiheuttamiaan tuhoja ja kärsimyksiä.
Arvostelusta katkeroitunut Harris muutti Etelä-Afrikkaan ja toimi siellä South African Marine Corporationin johdossa vuosina 1946–1953. Hän julkaisi vuonna 1947 teoksen Bomber Offensive.
Vuonna 1953 uudelleen pääministeriksi tullut Churchill myönsi Harrisille aatelisarvon, ja tästä tuli Chipping Wycomben 1. baronetti. Harris palasi samana vuonna Britanniaan ja asui loppuikänsä Goring-on-Thamesissa. RAF:n veteraanien Bomber Harris Trust pystytti Harrisille patsaan RAF:in kirkon ulkopuolelle St Clement Danesiin Lontooseen vuonna 1992. Patsaan pystyttäminen herätti protesteja etenkin Saksassa.
Kirjallisuutta

Friedrich, Jörg: Suuri Palo. Liittoutuneiden pommitukset Saksassa 1940–1945. Suomentanut Markus Lång. Ajatus Kirjat, Helsinki 2005. [Alkuteos: Der Brand: Deutschland im Bombenkrieg 1940–1945, 2002.]
Aiheesta muualla

Kuvia tai muita tiedostoja aiheesta Arthur Harris Wikimedia Commonsissa
Bambukardinaali

| Bambukardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Viherkardinaalit Saltator
Laji::  cinctus
Kaksiosainen nimi
 Saltator cinctus  Zimmer, 1943 
Katso myös
   Bambukardinaali Wikispeciesissä   Bambukardinaali Commonsissa 
Infobox OKNimi-testi OKIUCN-testi OK: 
Bambukardinaali (Saltator cinctus) on tangaroiden heimoon kuuluva varpuslintu.
Levinneisyys

Bambukardinaalia tavataan Kolumbiassa, Ecuadorissa ja Perussa. Sitä on kuvattu harvinaiseksi ja laikuttaisesti levittäytyneeksi. Laji on vähenemässä elinympäristöjen tuhoutumisen vuoksi.
Elinympäristö

Bambukardinaali elää ikivihreissä vuoristometsissä 1 700–3 100 metrin korkeudella merenpinnasta.
Austronesialaiset kansat

| Austronesialaiset kansat |
| --- | --- |
Väkiluku:  400 miljoonaa
Kielet:  Austronesialaiset kielet
Uskonnot:  Animismi, Buddhalaisuus, Kristinusko, Kansanusko, Hindulaisuus, Etniset uskonnot, Islam, Šamanismi
Austronesialaiset kansat ovat Kaakkois-Aasiassa, Oseaniassa ja Itä-Afrikassa asuva useista kansoista koostuva ryhmä, joka puhuu Austronesialaisia kieliä. Austronesialaisten kansojen asuinalueesta käytetään nimeä Austronesia.
Austronesialaisia ovat Taiwanin alkuperäiskansat, suurin osa Filippiinien, Itä-Timorin, Indonesian, Malesian, Brunein, Polynesian, Mikronesian ja Madagaskarin etnisistä ryhmistä, Singaporen malajit, Uuden-Seelannin, Havaijin, ja Chilen polynesialaiset, ja Melanesian ei-papualaiset kansat. Heitä asuu myös Etelä-Thaimaassa, Vietnamin ja Kambodžan Cham-alueilla, sekä Myanmarissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Austronesian peoples
Atelier (pelisarja)

| Atelier |
| --- | --- |

Kehittäjä:  Gust
Julkaisija:  Koei Tecmo
Lajityyppi:  roolipeli
Ensijulkaisu:  Atelier Marie: The Alchemist of Salburg (1997)
Viimeisin julkaisu:  Atelier Ryza 3: Alchemist of the End & the Secret Key (2023)
Aiheesta muualla
MobyGames
Lisää peliartikkeleitaVideopelien teemasivulla
Atelier (jap. アトリエシリーズ) on Gust-yhtiön roolipelisarja, jonka ensimmäinen osa on julkaistu vuonna 1997.
Sarjan pelit ovat roolipelejä, joissa painopiste on seikkailussa ja alkemiassa, jolla tehdään erilaisia esineitä ja tarvikkeita. Pelissä kerätään ainesosia ja materiaaleja useilla eri alueilla. Toisin kuin useissa roolipeleissä seikkailussa tarvittavat asiat tehdään itse ostamisen sijaan.
Sarjaan on tehty kymmeniä pelejä yli kahden vuosikymmenen ajan. Sarjan peleissä ei ole tiukkaa aikajanaa, vaan tarinakaaret kattavat kahdesta neljään peliä, joita voi pelata itsenäisinä peleinä. Yhdessä pelit muodostavat suuremman narratiivin, jossa yhteistä ovat taustatarina, taistelu- ja alkemiamekaniikat sekä maailmaan liittyvät yksityiskohdat.
Elokuuhun 2023 mennessä sarjan pelit ovat myyneet yli 7,5 miljoonaa kappaletta.
Pelit

Atelier Marie: The Alchemist of Salburg (1997), PlayStation
Atelier Elie: The Alchemist of Salburg 2 (1998), PlayStation
Atelier Lilie: The Alchemist of Salburg 3 (2001), PlayStation 2
Atelier Judie: The Alchemist of Gramnad (2002), PlayStation 2
Atelier Viorate: The Alchemist of Gramnad 2 (2003), PlayStation 2
Atelier Iris: Eternal Mana (2004), PlayStation 2
Atelier Iris 2: The Azoth of Destiny (2005), PlayStation 2
Atelier Iris 3: Grand Phantasm (2006), PlayStation 2
Mana Khemia: Alchemists of Al-Revis (2007), PlayStation 2
Mana Khemia 2: Fall of Alchemy (2008), PlayStation 2
Atelier Rorona: The Alchemist of Arland (2009) PlayStation 3
Atelier Totori: The Adventurer of Arland (2010) PlayStation 3
Atelier Meruru: The Apprentice of Arland (2011) PlayStation 3
Atelier Ayesha: The Alchemist of Dusk (2012) PlayStation 3
Atelier Escha & Logy: Alchemists of the Dusk Sky (2013) PlayStation 3
Atelier Shallie: Alchemists of the Dusk Sea (2014) PlayStation 3
Atelier Sophie: The Alchemist of the Mysterious Book (2015) PlayStation 3, PlayStation 4
Atelier Firis: The Alchemist and the Mysterious Journey (2016) PlayStation 3, PlayStation 4
Atelier Lydie & Suelle: The Alchemists and the Mysterious Paintings (2017) PlayStation 4
Atelier Lulua: The Scion of Arland (2019) Nintendo Switch, PlayStation 4
Atelier Ryza: Ever Darkness & the Secret Hideout (2019) Nintendo Switch, PlayStation 4
Atelier Ryza 2: Lost Legends & the Secret Fairy (2021)
Atelier Sophie 2: The Alchemist of the Mysterious Dream (2022)
Atelier Ryza 3: Alchemist of the End & the Secret Key (2023)
Atelier Yumia: The Alchemist of Memories & the Envisioned Land (tulossa 2025)
Pelit > Spin-off

Pääsarjan lisäksi on julkaistu useita muita pelejä.
Nelke & the Legendary Alchemists ~Ateliers of the New World~
Atelier Resleriana: Forgotten Alchemy and the Polar Night Liberator
Pelit > Käännökset ja uudelleenjulkaisut

Useat osat on julkaistu uudelleen käsikonsoleille.
Anime ja Manga

Sarjaan perustuen on tehty myös manga-sarjoja ja anime-sarja.
Atelier Marie and Elie - The Alchemist of Salburg, manga
Marie to Elie Atelier: Salburg no Renkinjutsushi Second Season, manga
Viorate no Atelier: Kiteretsu Muraokoshi, manga
Atelier Escha & Logy: Alchemists of the Dusk Sky, manga, anime
Käännös suomeksi
Aratic

| Aratic> Tiedot |
| --- | --- |
Toiminnassa:  2012–
Tyylilaji:  thrash metal
Kotipaikka:   Pori, Suomi
Laulukieli:  englanti
Jäsenet:  Henri Virolainen, laulu, kitara   Teemu Täckman, kitara   Antti Hurmerinta, bassokitara   Mika Uusivirta, rummut  
Levy-yhtiö:  Violent Journey Records, 2012–  
Aiheesta muualla
Kotisivu
Infobox OKNimi-testi OK: 
Aratic on porilainen thrash metal -yhtye, joka perustettiin vuonna 2012. Yhtyeen musiikki on kasarithrasia, jossa on vaikutteita saksalaisten thrash metal -yhtyeiden musiikista.
Yhtyeen esikoisalbumi, To the Early Grave, julkaistiin 14. kesäkuuta 2013 levymerkillä Violent Journey Records.
Jäsenet

Henri Virolainen – laulu, kitara
Teemu Täckman – kitara
Antti Hurmerinta – bassokitara
Mika Uusivirta – rummut
Diskografia

To the Early Grave (2013,  Violent Journey Records)
Secret Laws of Hell (2015,  omakustanne)
Aiheesta muualla

Yhtyeen Facebook-sivusto
Aratic Encyclopaedia Metallumissa (englanniksi)
Assholes by Nature

| Assholes by Nature ABN |
| --- | --- | --- |

Studioalbumin tiedot
 Julkaistu: 2003
 Tuottaja(t): P.K. Jhonson
 Tyylilaji: rap
 Levy-yhtiö: A.W.N. Films A Slfemp
ABN:n muut julkaisut
|     | Assholes by Nature 2003 | It Is What It Is 2008 |
Assholes by Nature on rap-duo ABN:n esikoisalbumi, joka julkaistiin vuonna 2003. Albumi on kahden levyn julkaisu, joista toinen albumi on S.L.A.B.in editoima.
Kappaleluettelo > Levy 1.

”Intro”
“In My City” mukana Lil’ Boss Hogg
“Still Watchin’ “ mukana Jay’Ton
“Get That Skit”
“ My Momma”
“Fuck Wit Yll”
“Gotta Be A G” mukana Bill Cook
“Gangsta”  mukana J-Doe
“Payback”
“Get That” (Skit)
“SK”  mukana Lil' B
“For Tha Bootleggers” (Skit)
“Miss My Dawg”
“Within Myself”
“Ain't Shit Changed” (Skit)
Kappaleluettelo > Levy 2.

”Intro” (S.L.A.B.)
“In My City” (S.L.A.B.) mukana Lil’ Boss Hogg
“Still Watchin’ “(S.L.A.B.) mukana Jay’Ton
“Get That Skit” (S.L.A.B.)
“ My Momma” (S.L.A.B.)
“Fuck Wit Y’ll” (S.L.A.B.)
“Gotta Be A G” (S.L.A.B.) mukana Bill Cook
“Gangsta” (S.L.A.B.)  mukana J-Doe
“Payback” (S.L.A.B.)
“Get That” (Skit) (S.L.A.B.)
“SK” (S.L.A.B.) mukana Lil' B
“For Tha Bootleggers” (Skit) (S.L.A.B.)
“Miss My Dawg” (S.L.A.B.)
“Within Myself” (S.L.A.B.)
“Ain't Shit Changed” (Skit) (S.L.A.B.)
Aiheesta muualla

Albumin arvostelu Redrum-187 -sivustolla (suomeksi)
Atamon

Atamon on natriumbentsoaatista ja bentsoehaposta valmistettu hajuton ja mauton säilöntäaine. Sitä käytetään kotitalouksissa ehkäisemään vähäsokeristen ja sokeroimattomien marja-, hedelmä- ja etikkasäilykkeiden käymistä ja homehtumista. Sokeroitujen säilykkeiden osalta Atamonin sanotaan vähentävän sokerin tarvetta, kun sokeria ei tarvita säilymisen varmistamiseksi vaan ainoastaan makeuttajana.
Atamon tuli Suomen markkinoille vuonna 1937. 1950-luvun alussa, jolloin jääkaappi oli vielä harvinaisuus, sen mainostettiin sopivan myös maidon säilyvyyden parantamiseen.
Atamonia valmistettiin aikoinaan Viertolan saippua- ja pesuainetehtaassa Tikkurilan länsipuolella. Tuotemerkin omistaa nykyisin tanskalainen yritys Haugen Gruppen.
Aiheesta muualla

Atamon säilöntäaine (Arkistoitu – Internet Archive). Haugen Gruppen